rejauldu/bengali-wikipedia huggingface dataset:
thumb|250px| ১৮৮৭ খ্রীষ্টাব্দের ৩০ জানুয়ারি কলকাতার বরানগর মঠে গৃহীত আলোকচিত্র দণ্ডায়মান: (বামদিক হতে) শিবানন্দ, রামকৃষ্ণানন্দ, স্বামী বিবেকানন্দ, রাঁধুনী, দেবেন্দ্রনাথ মজুমদার , মহেন্দ্রনাথ গুপ্ত (শ্রীম),ত্রিগুণাতীতানন্দ, এইচ.মুস্তাফি উপবিষ্ট: (বামদিক হতে) স্বামী নিরঞ্জনানন্দ, স্বামী সারদানন্দ,হুটকো গোপাল, স্বামী অভেদানন্দ  স্বামী ত্রিগুণাতীতানন্দ বা সারদা মহারাজ (৩০ জানুয়ারি ১৮৬৫ – ১০ জানুয়ারি ১৯১৫) শ্রীরামকৃষ্ণ পরমহংসদেবের সন্ন্যাসী শিষ্যবর্গের অন্যতম। তার পূর্বাশ্রমের নাম ছিল সারদাপ্রসন্ন মিত্র। রামকৃষ্ণ মঠের বাংলা মাসিক পত্রিকা "উদ্বোধন" তার উদ্যোগে প্রথম প্রকাশিত হয়। পরে স্বামী বিবেকানন্দের উৎসাহে ১৯০২ খ্রীষ্টাব্দে তিনি আমেরিকা গমন করেন এবং সান ফ্রান্সিসকো কেন্দ্রের দায়িত্বভার গ্রহণ করেন। সান ফ্রান্সিসকোয় একটি নূতন ভবনের নির্মাণ (যা পরে "হিন্দু মন্দির" নামে খ্যাত হয়) তার উল্লেখযোগ্য অবদানসমূহের একটি। ১৯১৪ খ্রীষ্টাব্দের ২৭ ডিসেম্বর হিন্দু মন্দিরের বেদির উপর দাঁড়িয়ে রবিবাসরীয় প্রার্থনা করার সময় এক অপ্রকৃতিস্থ ব্যক্তির ছোঁড়া বোমার আঘাতে আহত হয়ে ১৯১৫ খ্রীষ্টাব্দের ১০ জানুয়ারি মৃত্যুবরণ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৭৬,   প্রারম্ভিক জীবন  সারদাপ্রসন্ন মিত্রের জন্ম  বেঙ্গল প্রেসিডেন্সির  চব্বিশ পরগনা জেলার নাওরা গ্রামে তার মাতুলালয়ে। কলকাতার মেট্রোপলিটন ইনস্টিটিউশনের শ্যামবাজার শাখা থেকে এন্ট্রান্স পাশ করেন। স্কুলের প্রধান শিক্ষক  শ্রীশ্রীরামকৃষ্ণকথামৃত'কার মহেন্দ্রনাথ গুপ্তের (শ্রীম) সঙ্গে তিনি দক্ষিণেশ্বরে শ্রীরামকৃষ্ণদেবের কাছে প্রথম যান। শ্রীরামকৃষ্ণের সংসারত্যাগী সন্তানগণের অন্যতম তিনি বরাহনগর মঠে সন্ন্যাসগ্রহণ করে ত্রিগুণাতীতানন্দ নামে আখ্যাত হন। তিনি ছিলেন স্বামী বিবেকানন্দের প্রিয় গুরুভাই।  তথ্যসূত্র  বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:ভারতীয় হিন্দু ধর্মপ্রচারক বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের পণ্ডিত বিষয়শ্রেণী:রামকৃষ্ণ পরমহংসের সন্ন্যাসী শিষ্যগণ বিষয়শ্রেণী:১৮৬৫-এ জন্ম বিষয়শ্রেণী:১৯১৫-এ মৃত্যু
বড় শিব মন্দির পুঠিয়া রাজবাড়ির ছয়টি মন্দিরের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  ইতিহাস গোবিন্দ মন্দির পুঠিয়া রাজপরিবারের তত্ত্বাবধানে রাণী ভুবনময়ী দেবী কর্তৃক নির্মিত হয় ১৮২৩ খ্রিষ্টাব্দে। মন্দির নির্মাণকাজ শেষ হয় ১৮৩০ খ্রিষ্টাব্দে। ভুবনময়ী দেবীর নামানুসারে একে ভুবনেশ্বর মন্দিরও বলা হয়ে থাকে। বর্তমান যুগেও এই মন্দিরে নিয়মিত পুজো হয়।  অবস্থান রাজশাহী শহর থেকে ২৩ কিলোমিটার দূরে অবস্থিত বিখ্যাত পুঠিয়া রাজবাড়ি দিকে এগোতে প্রথমেই পড়ে এই মন্দির। মন্দিরটির ডানপাশে রথ মন্দির এবং পেছনে গোপাল চৌকি নামক সুবিশাল দিঘি রয়েছে।  অবকাঠামো মন্দিরটি উঁচু মঞ্চে নির্মিত, বর্গাকার এ মন্দিরের প্রতি বাহু ১৯.৮১ মিটার দীর্ঘ, ভূমি থেকে উচ্চতা ৩৫.০৫ মিটার। মন্দিরের চারপাশে টানা বারান্দা ও মধ্যে একটি গর্ভগৃহ রয়েছে। পঞ্চরত্ন স্থাপত্য পরিকল্পনায় এ মন্দিরের চারকোণে চারটি ও কেন্দ্রে একটি করে মোট পাঁচটি চূড়া বা রত্ন আছে। চূড়াগুলোর চারপাশে সন্নিবেশিত আছে বিভিন্ন আকারের মৌচাকৃতির অসংখ্য ছোটো ছোটো চূড়া। পূর্ব, পশ্চিম ও দক্ষিণ দিকে একটি করে প্রবেশ পথ এবং প্রতিটি বারান্দায় ৫টি করে খিলান বা প্রবেশ পথ রয়েছে। পেছনের দিঘিতে নামার জন্য আলাদা একটি দ্বিমুখী সিঁড়ি রয়েছে। চুন সুড়কির মসলার সাহায্যে ইট দ্বারা নির্মিত এই মন্দিরের দেওয়ালে চুন-সুড়কির আস্তরণ বিদ্যমান। গর্ভগৃহে প্রবেশের জন্য রয়েছে চারপাশে চারটি প্রবেশপথ। সামনের প্রবেশপথের ওপর প্রভু শিবের ছবি ঝোলানো থাকে এবং মন্দির কর্তৃপক্ষের অনুমতি ব্যতিরেকে এখানে প্রবেশ করা নিষিদ্ধ। মন্দিরের দেওয়ালের বাইরে পলেস্তারায় বিভিন্ন পৌরাণিক কাহিনী খোদাই করা ছিলো, তবে বর্তমানে তাদের অধিকাংশই নষ্ট হয়ে গেছে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  রত্ন শিল্পরীতি (বাংলার মন্দির স্থাপত্যরীতি)   পুঠিয়া মন্দির চত্বর   রথ মন্দির   গোবিন্দ মন্দির  তথ্যসূত্র  বহিঃসংযোগ  বিষয়শ্রেণী:বাংলার মন্দির স্থাপত্য বিষয়শ্রেণী:রাজশাহী জেলার হিন্দু মন্দির বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:পুঠিয়া উপজেলা বিষয়শ্রেণী:রাজশাহী জেলার দর্শনীয় স্থান বিষয়শ্রেণী:পুঠিয়া মন্দির চত্বর বিষয়শ্রেণী:রাজশাহী বিভাগের হিন্দু মন্দির বিষয়শ্রেণী:শিব মন্দির
পিংনা (পুরাতন নামঃ ইদলপুর) ইউনিয়ন বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।   প্রশাসনিক এলাকা  গ্রাম সমূহের তালিকাঃ ১. পিংনা (উওর, দক্ষিণ পাড়া, ঘোনাপাড়া, এবং আরএম পাড়া), ২. গোপালগঞ্জ হাট, ৩. চিতুলিয়াপাড়া, ৪. রসপাল, ৫. নলসোন্দা, ৬. মীরকুটিয়া, ৭. বারইপটল, ৮. ফুল দহের পাড়া, ৯. কাওয়ামারা, ১০. মেদুর, ১১. দড়ি মেইয়া (বাঘ আছরা), ১২. মেইয়া, ১৩. পদ্মপুর, ১৪. চর বাসুরিয়া,১৫. চর কুবলিবাড়ী,১৬. পানিবাড়ী, ১৭. বাসুরিয়া, ১৮. নরপাড়া, ১৯.রাধানগর, ২০.খাস বালিয়া মেন্দা,২১. ডাকাতিয়া মেন্দা, ২২.বালিয়া মেন্দা, ২৩.নতুন পানিবাড়ী।   আয়তন ও জনসংখ্যা    শিক্ষা   শিক্ষা প্রতিষ্ঠানের তালিকা  ১. সুজাত আলী অনার্স কলেজ, সরিষাবাড়ি,জামালপুর   ২. পিংনা উচ্চ বিদ্যালয়।   ৩. পিংনা বালিকা উচ্চ বিদ্যালয়।   ৪. শামসুন্নাহার উচ্চ বিদ্যালয়, বাশুরিয়া।  এছাড়াও ৭ টি প্রাথমিক বিদ্যালয় ও ৩ টি মাদ্রাসা রয়েছে।  দর্শনীয় স্থান ১) বারই পটল ( শহীদ নগর)ঃ বাংলাদেশ মুক্তিযোদ্ধা সংসদ –পিংনা ইউনিয়ন কমান্ডের বর্তমান আহব্বায়ক বীর মুক্তিযোদ্ধা জনাব কামরুল আবেদীনের নিকট থেকে প্রাপ্ত তথ্য থেকে জানা গেল, ১৯৭১ সালের ২৪ শে সেপ্টেম্বর বারই পটল ও  ফুলদহেরপাড়া (কিছু অংশ) গ্রামে এক কোম্পানি মুক্তিযোদ্ধা অবস্থান গ্রহণ করেন। ঐ এলাকার পাক বাহিনী দোসররা ৫ কিলোমিটার দূরে জগন্নাথগঞ্জ ঘাটে পাক বাহীনির ক্যাম্পে মুক্তি বাহিনির অবস্থান সম্পর্কে অবহিত করে। ২৫ শে সেপ্টেম্বর সকাল আনুমানিক ১০ ঘটিকায় অতর্কিতভাবে পাক বাহিনী মুক্তিযোদ্ধাদের উপর হামলা করে। পাক বাহিনির সাথে মুক্তিবাহিনীর রক্তাক্ষয়ি যুদ্ধে শহীদ মুক্তিযোদ্ধা আমিনুল ইসলাম (ইতিম আলী) সহ ১০ জন মুক্তিযোদ্ধা সাহাদত বরণ করেন। ঐ যুদ্ধে এলাকার আরও ৩৪ জন সাধারণ নাগরিক শহিদ হন। বর্তমানে ঐ স্থানটির (বারই পটল গ্রামের) নামকরণ করা হয় শহীদ নগর। “শহীদ নগর” নামে  ঐ এলাকাটিতে (বারই পটল গ্রামে) একটি ডাকঘর স্থাপিত হয়েছে এবং এলাকাবাসির দাবির প্রেক্ষিতে মুক্তিযুদ্ধে শহীদদের স্মরণে জামালপুর জেলা পরিষদ ৫ লক্ষ টাকা ব্যয়ে একটি স্মৃতি স্তম্ভ নির্মাণ এর কাজ হাতে নেয়া হয়েছে। গণপ্রজাতন্ত্রী বাংলাদেশ সরকারের মাননীয় পরিকল্পনা মন্ত্রী, স্বাধীনতা যুদ্ধের উপ অধিনায়ক এয়ার ভাইস মার্শাল (অব) এ কে খন্দকারসহ দেশ সহ দেশ বরেণ্য মুক্তিযোদ্ধা লেখক সাংবাদিক ও সুশীল সমাজের প্রতিনিধিগণ শহীদ নগর (বারই পটল গ্রামের) পরিদর্শন করেছেন।  মুক্তিযোদ্ধা ও এলাকার জনগণ প্রতি বছর যথাযোগ্য মর্যাদায় ঐদিনটি উদ্‌যাপন করে থাকে।    জনপ্রতিনিধি  বর্তমান চেয়ারম্যান- নজরুল ইসলাম +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১হাফিজুর রহমান হাফিজ ১৯৭৬০২০৩   আরও দেখুন    জামালপুর জেলা  মেলান্দহ উপজেলা   তথ্যসূত্র   বিষয়শ্রেণী:সরিষাবাড়ী উপজেলার ইউনিয়ন
বিলচলন শহীদ সামসুজ্জোহা সরকারি কলেজ  বাংলাদেশের নাটোর জেলার গুরুদাসপুর সদর উপজেলায় অবস্থিত একটি সরকারি মহাবিদ্যালয়।   ইতিহাস  ১৯৬৯ সালে এদেশে পাকিস্তানি স্বৈরশাসনের বিরুদ্ধে দূর্বার গণ আন্দোলন হয়েছিল। সেই সময় রাজশাহী বিশ্ববিদ্যালয়ের প্রক্টর মোহাম্মদ শামসুজ্জোহা বাঙালির স্বাধিকার আন্দোলনরত ছাত্র-জনতার স্বার্থ ও জীবনরর্ৰাথে অকুতো ভয়ে এগিয়ে এসেছিলেন এবং প্রাণ বিসর্জন দিয়েছিলেন। তিনি ১৯৪৭ সাল থেকে ১৯৬৯ সালের ভিতরে শহীদ হওয়া বিশ্ববিদ্যালয়ের প্রথম শিৰক। বাংলাদেশের শত সহস্র শহীদের মধ্যে যে গুটিকয় ব্যক্তি প্রতীকে পরিণত হয়েছেন ত্যাগের, সাহসের ও মহত্ত্বের মহীমায় তারমধ্যে একজন হলেন শহীদ ড. সামসুজ্জোহা।  ১৯৬৫ সাল। অত্র এলাকায় একটি কলেজ প্রতিষ্ঠার জন্য এবছরের ২৫ শে জুলাই একটি সভা অনুষ্ঠিত হয়। সভায় অত্র এলাকায় একটি কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়। শুর্ব হয় অর্থ সংগ্রহ ও কলেজ প্রতিষ্ঠার জন্য জমি নির্বাচন কাজ। এলাকার ধনাঢ্য ব্যক্তিগণ অর্থ সংগ্রহ ও জমি সংগ্রহের কাজে এগিয়ে আসেন। অতঃপর কলেজের নামকরণের বিষয়টি নিয়ে আলোচনা হয়। বিভিন্ন নাম প্রস্তাব করা হয় বিভিন্ন মহল হতে। এলাকাবাসী কলেজটির নাম শাহমখদুম কলেজ রাখার বিষয়ে প্রস্তাব করেন। এভাবে সময় অতিবাহিত হয় প্রায় চারবছর, আসে ১৯৬৯ সাল, আসে ১৮ই ফেব্র্বয়ারী।  ১৮ ফেব্র্বয়ারী আমাদের জাতীয় ইতিহাসে একটি স্মরণীয় দিন। ১৯৬৯ সালের ঐ দিনে ড. জোহাকে হত্যার সাথে সাথে যে গণঅভ্যূত্থান ঘটে, তারই পরিণতি আমাদের মুক্তিযুদ্ধ, অতপর স্বাধীন বাংলাদেশ| শহীদ ড. সামসুজ্জোহার আত্মার প্রতি শ্রদ্ধা নিবেদনে ও তার স্মৃতিকে অমৱান করার লৰ্যে তৎকালীন রাজশাহী অঞ্চলের ছাত্র সংগ্রাম পরিষদের সভাপতি ১৯৯৬ এ আওয়ামীলীগ সরকারের প্রতিমন্ত্রী ও বর্তমান জাতীয় সংসদের সদস্য জনাব অধ্যাপক মোঃ আব্দুল কুদ্দুস সাহেবের প্রস্তাবনায় অত্র এলাকার সর্বস্তরের জনতার সমর্থনে ১৪/০৩/১৯৬৯ তারিখে প্রস্তাবিত শাহমখদুম নাম পরিবর্তন করে কলেজটির নামকরণ করা হয় বিলচলন শহীদ সামসুজ্জোহা কলেজ এবং এ নাম পরিবর্তন ২৩/০৬/১৯৬৯ তারিখের কলেজ গভর্নিং বডির সভায় সর্বসম্মতভাবে অনুমোদিত হয়। অতপর রাজশাহী শিৰাবোর্ড হতে স্বীকৃতি প্রাপ্তির মাধ্যমে ০১ লা জুলাই ১৯৬৯ সালে উচ্চ মাধ্যমিক পর্যায়ে মানবিক ও বাণিজ্য বিভাগে শিৰার্থী ভর্তির মধ্য দিয়ে শিক্ষা কার্যক্রম শুরু হয়।   অবকাঠামো  বিদ্যালয়টিতে মোট তিনটি সুবিশাল ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।   শিক্ষা কার্যক্রম  উচ্চ মাধ্যমিক ও স্নাতক পর্যায়ের পাঠ দান অব্যাহত আছে।  শিক্ষার্থী  একাদশ শ্রেণি থেকে স্নাতক পর্যন্ত  পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৪০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।  বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।   সহশিক্ষা কার্যক্রম  বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে।   তথ্যসূত্র   বিষয়শ্রেণী:নাটোর জেলার মহাবিদ্যালয় বিষয়শ্রেণী:নাটোর জেলার শিক্ষাপ্রতিষ্ঠান বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
পশ্চিমা উল্লুক (বৈজ্ঞানিক নাম: Hoolock hoolock) গিবন পরিবারের একটি প্রাইমেট উল্লুক। এদের বাংলাদেশ, ভারতের আসাম, মিজোরাম, ও মেঘালয়, ও মিয়ানমারের চিন্দুইন নদীর পশ্চিমে দেখতে পাওয়া যায়। পরাগায়ন ও বীজ ছড়িয়ে গাছের বংশবিস্তারে এরা বেশ ভূমিকা রাখে।  অবস্থা সারা বিশ্বে এটি বিপন্ন এবং কোন কোন দেশে মহাবিপন্ন প্রাণী হিসেবে বিবেচিত।‘অবশেষে পেলাম তার দেখা’,আ ন ম আমিনুর রহমান, প্রথম আলো। ঢাকা থেকে প্রকাশের তারিখ: ৩১-০৫-২০১৩ খ্রিস্টাব্দ। বাংলাদেশের ১৯৭৪জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ২৯-৩০।  ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১  চিত্রশালা   আরও দেখুন   লাউয়াছড়া জাতীয় উদ্যান   তথ্যসূত্র   বিষয়শ্রেণী:উল্লুক বিষয়শ্রেণী:নরবানর বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:১৮৩৪-এ বর্ণিত স্তন্যপায়ী বিষয়শ্রেণী:বার্মার স্তন্যপায়ী
থাম্ব|স্যার জর্জ স্ট্রিকল্যান্ড, এইচ. স্মিথ দ্বারা, ১৮৩২ স্যার জর্জ স্ট্রিকল্যান্ড, ৭ম ব্যারোনেট (২৬ মে ১৭৮২ - ২৩ ডিসেম্বর ১৮৭৪), স্যার জর্জ চোমলি নামেও পরিচিত ছিলেন একজন ইংরেজ সংসদ সদস্য এবং আইনজীবী। ১৮৬৫ সালে চোমলে এস্টেটের উত্তরাধিকারী হওয়ার জন্য তিনি চোমলি নামটি গ্রহণ করেন।   জীবন  স্ট্রিকল্যান্ড ছিলেন ইয়র্কশায়ারের বয়ন্টনের ৬ষ্ঠ ব্যারোনেট স্যার উইলিয়াম স্ট্রিকল্যান্ডের দ্বিতীয় পুত্র, কিন্তু তার বড় ভাই তার আগে মারা যান এবং ১৮৩৪ সালে তার পিতার মৃত্যুতে তিনি ব্যারোনেটের উত্তরাধিকারী হন। স্ট্রিকল্যান্ড উত্তরাধিকারসূত্রে বয়ন্টন হল পেয়েছিলেন এবং তিনি উইন্টরিংহামের ম্যানরের লর্ড ছিলেন।  স্ট্রিকল্যান্ড আইনে তার কর্মজীবন শুরু করেন, ১৮১০ সালে বারে ডাকা হয় এবং নর্দার্ন সার্কিটে ব্যারিস্টার হিসেবে অনুশীলন করেন। যাইহোক, তিনি রাজনীতিতে আগ্রহ নিয়েছিলেন, হুইগদের সমর্থন করেছিলেন এবং সংসদীয় সংস্কারের প্রবল সমর্থক এবং গোপন ব্যালটের প্রাথমিক উকিল ছিলেন।  ১৮৪১ সালে, তিনি পরিবর্তে প্রেস্টনের সদস্য নির্বাচিত হন,  একটি নির্বাচনী এলাকা যা তিনি আরও ১৬ বছর দায়িত্ব পালন করেন।   তিনি তার কর্মজীবন জুড়ে একজন সংস্কারকারী সদস্য ছিলেন, এছাড়াও গির্জার সংস্কার এবং ভিন্নমতকারীদের জন্য ত্রাণের পক্ষে ছিলেন।[ তথ্যসূত্র প্রয়োজন ]   তথ্যসূত্র    সূত্র    স্মারক শিলালিপি, বয়ন্টন চার্চ, ইয়র্কশায়ার[ তথ্যসূত্র প্রয়োজন ]  এ গুডার (সম্পাদনা) ইয়র্কশায়ারের সংসদীয় প্রতিনিধিত্ব, 1258-1832 (ইয়র্কশায়ার আর্কিওলজিক্যাল সোসাইটি, রেকর্ড সিরিজ, 1935)  জে হোলাডে ফিলবিন, সংসদীয় প্রতিনিধিত্ব 1832 - ইংল্যান্ড এবং ওয়েলস (নিউ হ্যাভেন: ইয়েল ইউনিভার্সিটি প্রেস, 1965)  এম স্টেনটন (সম্পাদনা), হু'স হু অফ ব্রিটিশ মেম্বারস অফ পার্লামেন্ট, ভলিউম I: 1832-1885 (হ্যাসকস: হারভেস্টার প্রেস, 1976)  ইয়র্কশায়ারের ইস্ট রাইডিংয়ের ভিক্টোরিয়া কাউন্টির ইতিহাস[ তথ্যসূত্র প্রয়োজন ]   বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৭৪-এ মৃত্যু বিষয়শ্রেণী:১৭৮২-এ জন্ম
সাব্রুম রেলওয়ে স্টেশন ভারতের ত্রিপুরা রাজ্যের দক্ষিণ ত্রিপুরা জেলার একটি রেল স্টেশন। এর কোডটি এসবিআরএম। এটি সাব্রুম শহর ও পার্শ্ববর্তী এলাকায় রেল পরিষেবা প্রদান করে। এটি ত্রিপুরা রাজ্যের দক্ষিণতম রেল স্টেশন। স্টেশনটি বাংলাদেশ সীমান্তের নিকটে ফেনী নদীর তীরে অবস্থিত।   অবস্থান  স্টেশনটি ১১৩ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রডগেজ আগরতলা-সাব্রুম রেলপথের উপর অবস্থিত, যা ভারতীয় রেলের উত্তর-পূর্ব সীমান্ত রেলওয়ে জোনের লামডিং রেল বিভাগের আওতায় আসে।First Commercial Broad  Freight Train Arrives In Tripura  ইতিহাস  আসামের শিলচর থেকে ত্রিপুরার ধর্মনগর ও কৈলাসহরের মধ্যে মিটার গেজ ট্র্যাক নির্মাণের মাধ্যমে ত্রিপুরাতে রেলপথ ১৯৬৪ সালে প্রতিষ্ঠা করা হয়, কিন্তু ট্র্যাকটি রাজধানী আগরতলাকে সংযুক্ত করে নি। ১৯৯৬ সালে ১১৯ কিলোমিটারের কুমারঘাট-আগরতলা রেলপথ প্রকল্পটির ভিত্তিপ্রস্তর স্থাপন করা হয়েছিল। এটি ছিল বিদ্যুৎ সংযোগ বিহীন একক ট্র্যাকের মিটার গেজ এবং ২০১৬ সালে রেলপথটিকে বিস্তৃত গেজে রূপান্তরিত করা হয়। আগরতলা থেকে উদয়পুর পর্যন্ত ৪৩ কিলোমিটার দীর্ঘ ট্র্যাক স্থাপন করা হয় এবং ২৩ জানুয়ারি ২০১৭ সালে আগরতলা থেকে উদয়পুরে (স্টেশন কোড ইউডিইউপি) মাতা ত্রিপুরা সুন্দরী মন্দিরের কাছাকাছি পর্যন্ত রেল চলাচল করছে।  রেলপথটি উদয়পুরে থেকে ৭০ কিমি দক্ষিণে  ভারত-বাংলাদেশ সীমান্তে ফেনী নদীর তীরে সাব্রুম পর্যন্ত বিস্তৃত করার কাজ শুরু হয়। আগরতল-সাব্রুম রেলপথে সাব্রুম পর্যন্ত প্রথম ডেমু এর উদ্বোধনী দৌড় ৩ অক্টোবর, ২০১৯ সালে শুরু হয়।  রেলপথ  স্টেশনটি পশ্চিম ত্রিপুরা জেলা, সিপাহীজলা জেলা, গোমতী জেলা ও দক্ষিণ ত্রিপুরা জেলার মধ্যে বিস্তৃত আগরতলা-সাব্রুম ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। সাব্রুম রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  সাব্রুম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ সাব্রুম রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা আগরতলা, শিলচড় এবং লুমডিংগামী ট্রেন চলাচল করে। এই স্টেশনে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  সাব্রুম রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  ভারতীয় রেল সাইট  ভারতীয় রেলওয়ে ফ্যান ক্লাব  বিষয়শ্রেণী:দক্ষিণ ত্রিপুরা জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের রেলওয়ে টার্মিনাস
স্টানস্টেড বিমানবন্দর রেল স্টেশনটি ইংল্যান্ডের পূর্বে পশ্চিম অ্যাংলিয়া প্রধান রেলপথের একটি শাখার রেলপথে অবস্থিত এবং লন্ডন স্ট্যানস্টেড বিমানবন্দরে রেল যোগাযোগের জন্য ১৯৯১ সালে এটি চালু করা হয়। এটি লন্ডন লিভারপুল স্ট্রিট স্টেশন থেকে ৩৬ মাইল ৬৭ টি চেইন (৫৯.৩ কিমি) দূরে অবস্থিত। এই স্টেশনে যেখানে স্টানস্টেড এক্সপ্রেস নামক একটি নিয়মিত নিবেদিত রেল পরিষেবা কাজ করে।  সংক্ষিপ্ত শাখা লাইনটি £৪৪ মিলিয়ন পাউন্ড ব্যয়ে নির্মিত হয় এবং বিমানবন্দরের নতুন টার্মিনাল ভবনের নির্মাণ কাজ সম্পূর্ণ হওয়ার সাথে এটি ব্রিটিশ রেল দ্বারা চালু করা হয়।   বিন্যাস প্ল্যাটফর্ম ১ এবং ৩ স্টেশনের পুরো দৈর্ঘ্য চালায় এবং স্ট্যানস্টেড এক্সপ্রেস এবং কেমব্রিজ পরিষেবার জন্য ব্যবহৃত হয়। সংক্ষিপ্ত ২ নং  প্ল্যাটফর্ম ক্রসকাউন্ট্রি পরিচালিত পরিষেবার জন্য ব্যবহৃত হয়।  ২০১১ সালে প্ল্যাটফর্ম ১ টিকে দুটি ট্রেন একসাথে ১৬ টি কোচের সংমিশ্রণে বাড়ানো হয় এবং প্ল্যাটফর্ম ২ কে চার কোচের ট্রেনের জন্য বাড়ানো হয়।  স্টেশনটি একটি কংক্রিট বক্স কাঠামোতে রয়েছে, যা টার্মিনাল ভবনের অধীনে মাটির গভীরের পরিবর্তে স্থলভাগের স্বল্প গভীরে নির্মাণ করা হয়েছে। প্ল্যাটফর্মগুলির পশ্চিম প্রান্তে এটি স্পষ্ট যেগুলি খোলা রেখে দেওয়া হয়েছে এবং এটি ওয়েম্বলি সেন্ট্রাল রেলস্টেশনের অনুরূপ নকশা।   পরিষেবার স্টানস্টেড বিমানবন্দরের প্রধান পরিষেবা হ'ল স্টানস্টেড এক্সপ্রেস। এটি গ্রেটার আঞ্জলিয়া দ্বারা পরিচালিত লন্ডন লিভারপুল স্ট্রিট থেকে একটি  বিমানবন্দর সংযোগ পরিষেবা, যা প্রতি ১৫ মিনিটে চলে। গ্রেটার অ্যাঞ্জেলিয়া ক্যামব্রিজ থেকে/আসা ট্রেন পরিচালনাও করে।  স্টেশনে ক্রসকন্ট্রি দ্বারাও রেল পরিষেবা পরিবেশন করা হয়। এই পরিষেবা কেমব্রিজ, পিটারবারো এবং লিসেস্টার হয়ে বার্মিংহাম নিউ স্ট্রিট পর্যন্ত এক ঘণ্টার পর পর পরিচালনা করা হয়।  লিভারপুল স্ট্রিটের স্থানীয় পরিষেবা এবং স্ট্রাটফোর্ড এর সমস্ত পরিষেবা ২০১১ সালে প্রত্যাহার করা হয়; তবে স্ট্যানস্টেড এক্সপ্রেস ২০১৯ সালের থেকে স্ট্রাটফোর্ডে সরাসরি পরিষেবাগুলি নতুন করে চালু করার পরিকল্পনা করেছে।  thumb|left|লন্ডন শহরে বিমানবন্দরের টিউব এবং রেল সংযোগের মানচিত্র  তথ্যসূত্র  বহিঃসংযোগ  বিষয়শ্রেণী:যুক্তরাজ্যের বিমানবন্দর রেলওয়ে স্টেশন
গ্রেনল্যান্ড সেতু (  ) হলো নরওয়ের সর্বোচ্চ কেবল-স্থিত বা তার আলম্বিত সেতু। এই সেতুটির টাওয়ারের উচ্চতা প্রায় । ১৯৯৬ সালে খোলা এই সেতুটি ইউরোপীয় পথ ই১৮ মহাসড়কের অংশ এবং এটি টেলিমার্ক কাউন্টির একটি ফিয়ার্ড ফ্রিয়ারফজর্ড অতিক্রম করে। এই সেতুটি পোর্সগ্রুন পৌরসভার ব্রেভিক শহরকে বাম্বল পৌরসভার স্ট্যাথেল শহরের সাথে সংযুক্ত করে। যখন এটি নির্মাণ করা হয় তখন এটি ব্রেভিক সেতু ( ব্রেভিক্সব্রুয়া ) কে ফিয়র্ড জুড়ে প্রধান রুট হিসেবে প্রতিস্থাপন করে।    বাম|থাম্ব|250পিক্সেল|গ্রেনল্যান্ডসব্রুয়া এবং ব্রেভিক্সব্রা ফ্রেয়ারফজর্ড পার হচ্ছে  ৬০৮ মিটার (১,৯৯৫ ফুট) লম্বা সেতুটি  পর্যন্ত জাহাজের ক্লিয়ারেন্স প্রদানের জন্য কেবল স্থিত নির্মাণ ব্যবহার করে। উচ্চতায়। স্টে কেবলগুলি  দৈর্ঘ্যের ২১টি কেবল জোড়ায় সাজানো হয়েছে। । সেতুটির দৈর্ঘ্য   এর দুটি লেন আছে, প্রতিটি দিকে একটি করে।  ২০২১ সালে বিদ্যমান সেতুর ঠিক পশ্চিমে একই ধরণের সেতুর নির্মাণ কাজ শুরু হয়। এটি ২০২৫ সালে খোলা হবে, এবং তারপর প্রতি সেতুতে এক দিকে চার লেনের মোটরওয়ে ট্র্যাফিক থাকবে।    তথ্যসূত্র    বহিঃসংযোগ   গ্রেনল্যান্ড ব্রিজ, এন. ব্রোয়ার.নো  বিষয়শ্রেণী:১৯৯৬-এ নরওয়েতে প্রতিষ্ঠিত
ঘাতসহিষ্ণুতা বলতে বোঝাতে পারে:  বিজ্ঞান  বাস্তুবিজ্ঞান  বাস্তুতন্ত্রের ঘাতসহিষ্ণুতা, বাধাবিঘ্নের পর কোনও বাস্তুসংস্থানের পুনরায় স্বাভাবিক অবস্থায় ফেরত আসার ক্ষমতা।   জলবায়ুগত ঘাতসহিষ্ণুতা, জলবায়ুগত পরিবর্তনের পরে কোনও ব্যবস্থার পুনরায় স্বাভাবিক অবস্থায় ফেরত আসার ক্ষমতা।  মৃত্তিকার ঘাতসহিষ্ণুতা, অস্থিতিকারক প্রভাবের প্রত্যুত্তরে মৃত্তিকার স্বাস্থ্যকর অবস্থা বজায় রাখার ক্ষমতা।  সামাজিক বিজ্ঞান  শিল্পকলায় ঘাতসহিষ্ণুতা, কালের পরিবর্তনের সাথে সাথে কোনও শিল্পকর্মের প্রাসঙ্গিকতা বজায় থাকার ধর্ম।   সাংগঠনিক ঘাতসহিষ্ণুতা, পরিবেশের পরিবর্তন সামাল দিয়ে কোনও ব্যবস্থা বা সংগঠনের টিকে থাকা ও কাজ চালিয়ে যাওয়ার ক্ষমতা   মনস্তাত্ত্বিক ঘাতসহিষ্ণুতা, প্রতিকূল অবস্থার মুখে কোনও ব্যক্তির খাপ খাইয়ে নেবার ক্ষমতা   সরবরাহ শৃঙ্খল ঘাতসহিষ্ণুতা, পরিবর্তনের মুখে কোনও সরবরাহ শৃঙ্খলের টিকে থাকা, খাপ খাইয়ে নেওয়া বা রূপান্তরিত হবার ক্ষমতা   পৌর ঘাতসহিষ্ণুতা, কালের পরিবর্তনের সাথে সাথে কোনও জটিল পৌর সংস্থানের পরিবর্তন, শৃঙ্খলা ও বিশৃঙ্খলা সামলে নেবার ক্ষমতা।   সম্প্রদায়ের ঘাতসহিষ্ণুতা, সময়ের সাথে সাথে সম্প্রদায় ও সমাজের পরিবর্তন ও দুর্বিপাক সামলানোর ক্ষমতা।   প্রযুক্তি ও প্রকৌশল    ঘাতসহিষ্ণুতা (প্রকৌশল ও নির্মাণ), ভবন ও অবকাঠামোর সম্পূর্ণ বৈকল্যের শিকার না হয়ে আঘাত শুষে নেবার ক্ষমতা।   ঘাতসহিষ্ণুতা (উপাদান বিজ্ঞান), ভারবহন করার সময় কোনও উপাদানের বিকৃতি ঘটে শক্তি শুষে নেওয়া ও ভার সরিয়ে নেবার পর সেই শক্তি নিঃসরণ করার ক্ষমতা।  ঘাতসহিষ্ণুতা (পরিগণক জাল), ত্রুটির উপস্থিতিতে কোনও পরিগণক জালের (কম্পিউটার নেটওয়ার্ক) সেবা প্রদান বজায় রাখার ক্ষমতা।  ঘাতসহিষ্ণুতা (আন্তর্জাল), চরম আবহাওয়া, বিদ্যুৎশক্তি চলে যাওয়া ও সন্ত্রাসী আক্রমণের মুখে ইন্টারনেট বা আন্তর্জালের অবকাঠামো টিকে থাকার ক্ষমতা।  নির্মিত পরিবেশের ঘাতসহিষ্ণুতা   পরিগণকীয় ঘাতসহিষ্ণুতা, তথ্য নিরাপত্তার ধারণা   ঘাতসহিষ্ণু নিয়ন্ত্রণ ব্যবস্থাদি, নিয়ন্ত্রণ ব্যবস্থাদিতে সংজ্ঞানাত্মক, পরিগণকীয়-ভৌত হুমকি সামাল দেবার ক্ষমতা।  শক্তি উন্নয়নের একটি ধারণা।
thumb|مزار في بنغلاديش মির্জাখীল দরবার শরীফ বাংলাদেশের চট্টগ্রাম জেলার সাতকানিয়া উপজেলায় অবস্থিত একটি দরবার শরীফ। thumb|মির্জাখীল দরবার শরিফ ভবন অবস্থান দরবার শরীফটি সাতকানিয়া উপজেলার সোনাকানিয়া ইউনিয়নের মির্জাখীল গ্রামের বাংলাবাজারে অবস্থিত। thumb|মির্জাখীল দরবার শরিফ ভবনের সামনের দিঘি  ইতিহাস প্রায় তিনশত বছর আগে সাতকানিয়া উপজেলার মির্জাখীল গ্রামে মোখলেছুর রহমান জাহাঁগীরি পৃথিবীর যেকোনো দেশে চাঁদ দেখা গেলে রোজা ও ঈদ সহ অন্যান্য ধর্মীয় উৎসব পালনের নিয়ম প্রবর্তন করেন। পরবর্তীতে তারই উত্তরসূরী আব্দুল হাই জাহাঁগীরির অন্যতম খলীফা চন্দনাইশ শাহ্ সুফি দরবার শরীফের পীর, শাহ্ সুফি আমজাদ আলীর  মুরিদ ও ভক্ত-অনুরাগীরা একই নিয়মে রমজানের রোজা, ঈদ-উল ফিতর এবং ঈদ-উল আজহা পালন করে আসছে।  চট্টগ্রামের সাতকানিয়া, বাঁশখালী, কুতুবদিয়া, পটিয়া, বোয়ালখালী, রাউজান, সন্দ্বীপ, বান্দরবান, কক্সবাজারসহ অর্ধশতাধিক গ্রামের দুই লাখেরও বেশি মানুষ এই দরবার শরীফের মুরিদ। এছাড়াও চট্টগ্রামের বাইরে ঢাকা, রাজশাহী, খুলনা, রংপুর, চাঁদপুর,মোহাম্মদপুরসহ বিভিন্ন জায়গাতেও মুরিদ রয়েছে। যারা সৌদি আরবের সাথে মিল রেখে প্রতিবছর ঈদ, রোজা ও অন্যান্য ধর্মীয় উৎসব পালন করে আসছে।  উক্ত দরবার শরীফে প্রবেশের পূর্বে সবাইকে চন্দ্রাকৃতির বিশেষ টুপি পরিধান করার নিয়ম চালু আছে। তথ্যসূত্র  বিষয়শ্রেণী:ধর্মীয় স্থাপত্য বিষয়শ্রেণী:দরবার শরীফ
ডাইবিউটাইলম্যাগনেসিয়াম হল ম্যাগনেসিয়ামের একটি অর্গানমেটালিক রাসায়নিক যৌগ। এর রাসায়নিক সূত্র হল  ।  ডাইবিউটাইলম্যাগনেসিয়াম অর্গানোম্যাগনেসিয়াম যৌগগুলির গ্রুপের একটি রাসায়নিক যৌগ। বিশুদ্ধ অবস্থায় এটি একটি মোমযুক্ত কঠিন পদার্থ। বাণিজ্যিকভাবে, এটি হেপটেনে দ্রবণ হিসাবে বাজারজাত করা হয়। Encyclopedia of Reagents for Organic Synthesis Dibutylmagnesium doi:10.1002/047084289X.rd063   সংশ্লেষণ  ম্যাগনেসিয়াম বিউটাইলক্লোরাইডের সাথে বিউটিলিথিয়ামের বিক্রিয়া এবং পরবর্তীতে ম্যাগনেসিয়াম ২-ইথিলহেক্সানোয়েট যোগ করে ডাইবিউটাইলম্যাগনেসিয়াম পাওয়া যেতে পারে। যৌগটি ম্যাগনেসিয়ামের হাইড্রোজেনেশন দ্বারাও প্রস্তুত করা যেতে পারে, তারপরে ১-বিউটিনের সাথে বিক্রিয়া করে।  এছাড়াও ২-ক্লোরোবিউটেন, ম্যাগনেসিয়াম পাউডার এবং এন-বুটিলিথিয়াম ব্যবহার করে ডাইবিউটাইলম্যাগনেসিয়াম প্রস্তুত করা সম্ভব। Google Patents: CN101362772A – Method for preparing dibutylmagnesium, retrieved 28 October 2018.   ব্যবহার  ডাইবিউটাইলম্যাগনেসিয়াম অর্গানোম্যাগনেসিয়াম যৌগ তৈরির জন্য একটি সুবিধাজনক বিকারক হিসাবে ব্যবহৃত হয়। Alan W. Duff, Peter B. Hitchcock u. a.: "Dibutylmagnesium", a convenient reagent for the synthesis of useful organic magnesium reagents MgA2 including cyclopentadienyls, aryloxides, and amides. Preparation of Zr(C5H5)Cl3. X-ray structure of [{μ-N(SiMe)3C6H4N}(SiMe3)-o(OEt2)]2. In: Journal of Organometallic Chemistry. 293, 1985, S. 271, doi:10.1016/0022-328X(85)80298-9. Terry L. Rathman: Dibutylmagnesium. In: Encyclopedia of Reagents for Organic Synthesis, 2001, doi:10.1002/047084289X.rd063. Michael J. Michalczyk: Synthesis of magnesium hydride by the reaction of phenylsilane and dibutylmagnesium. In: Organometallics. 11, 1992, S. 2307, .   তথ্যসূত্র   বিষয়শ্রেণী:ম্যাগনেসিয়াম যৌগ বিষয়শ্রেণী:ইবিআই উৎস ছাড়া নিবন্ধ
কুষ্টিয়া পৌর ভবন বা সূচনা কুষ্টিয়া শহরে অবস্থিত একটি প্রাসাদ সমতুল্য ভবন। পূর্বে এটি সতীশ সাহার জমিদার বাড়ি ছিল। ১৯৬৬ সাল থেকে ভবনটি কুষ্টিয়া পৌরসভার কার্যালয় হিসেবে ব্যবহৃত হচ্ছে।   ইতিহাস   পৌর ভবনটি ব্রিটিশ আমলে ইউরোপীয় স্থাপত্য রীতিতে নির্মিত। এর সঠিক নির্মাণ সাল অজানা। এটি কুষ্টিয়ার জমিদার সতীশ সাহা-এর বাড়ি ছিল। ১৯৬৬ সাল থেকে কুষ্টিয়া পৌরসভার কার্যালয় হিসেবে ব্যবহৃত হয়ে আসছে।   গঠনশৈলী   ভবনটি ইউরোপীয় স্থাপত্য-নকশায় আয়তাকার ভূমি-পরিকল্পনায় নির্মিত সুউচ্চ তিনতলা বিশিষ্ট ভবন। ভবনটির উচ্চতা ৪২ ফুট এবং উত্তর-দক্ষিণে ৬২ ফুট লম্বা পূর্ব ও পশ্চিম দিক থেকে দেখলে মনে হবে ভবনটি দেখতে ইংরেজি ‘H’ অক্ষরের মতো। নির্মাণ উপকরণ হিসেবে পাকা ইট ও টালি, চুন-সুরকি, পলেস্তারা এবং কড়ি-বরগা ব্যবহার করা হয়েছে। প্রতিটি দরজা ও জানালার উপরে জ্যামিতিক মাপের চার স্তর বিশিষ্ট ভাঁজ সমৃদ্ধ অর্ধগোলায়িত খিলান রয়েছে। জানালা ও দরজায় কাঠের খড়খড়ি বিদ্যমান। ভবনের দেওয়ালের পুরুত্ব দুই ফুটের বেশি এবং কোনাগুলো নকশায়িত। ভবনটিতে মোট ১২টি কক্ষ রয়েছে।   চিত্রশালা    তথ্যসূত্র    বহিঃসংযোগ        বিষয়শ্রেণী:কুষ্টিয়ার দর্শনীয় স্থান বিষয়শ্রেণী:কুষ্টিয়ার ভবন ও স্থাপনা